Βιέννη- Σάλτσμπουργκ 5 ημέρες |Αναλυτικό Πρόγραμμα

1η ΗΜΕΡΑ: ΑΘΗΝΑ – ΠΤΗΣΗ ΓΙΑ ΒΙΕΝΝΗ – ΞΕΝΑΓΗΣΗ ΠΟΛΗΣ

Συγκέντρωση στο αεροδρόμιο και πτήση για τη Βιέννη. Μεταφορά στο κέντρο της πόλης όπου θα περιηγηθούμε στην περίφημη δακτύλια λεωφόρο (RING) , όπου θα θαυμάσουμε τα πιο σημαντικά αξιοθέατα της Bιέννης, όπως το Δημοτικό Πάρκο, την Όπερα, το τετράγωνο των Mουσείων, την πύλη του Φραγκίσκου Iωσήφ, το Kοινοβούλιο, το Δημαρχείο, το παλιό Aνακτορικό Θέατρο, το Πανεπιστήμιο και την Eκκλησία του Tάματος, τη Φωτίφ Kίρχε. Στη συνέχεια θα καταλήξουμε στον καθεδρικό ναό του Aγ. Στεφάνου και θα περιδιαβούμε την ιστορική συνοικία της ελληνικής παροικίας. Μεταφορά στο ξενοδοχείο τακτοποίηση στα δωμάτια.

2η ΗΜΕΡΑ: ΒΙΕΝΝΗ – ΧΡΙΣΤΟΥΓΕΝΝΙΑΤΙΚΕΣ ΑΓΟΡΕΣ

Πρωινό και σήμερα θαυμάσετε τις Χριστουγεννιάτικες αγορές, με τα στολισμένα χριστουγεννιάτικα δέντρα, τη φάτνη, τα ζαχαρόσπιτα, το Καρουσέλ, το τρενάκι, τα δεκάδες μαγαζάκια με εορταστικά δώρα και το λούνα πάρκ. Στους φαντασμαγορικά στολισμένους δρόμους συναντάμε χαρούμενες μπάντες, άμαξες με άλογα, άρωμα από ψημένα κάστανα, καβουρδισμένα αμύγδαλα και ζαχαρωμένα φρούτα, ξύλινους πάγκους με ντόπια προϊόντα και ζεστά ροφήματα, στολισμένους δρόμους, παραμυθένιες παραστάσεις και σκηνικά που συνθέτουν την πιο φημισμένη Χριστουγεννιάτικη αγορά της Ευρώπης και μας φέρνουν στο νου τη μαγεία της πρέσβειρας του χριστουγεννιάτικου πνεύματος. Μην παραλείψετε να δοκιμάσετε το γνωστό ζεστό κρασί Punch. Χρόνος ελεύθερος.

3η ΗΜΕΡΑ: ΒΙΕΝΝΗ – ΛΙΜΝΕΣ ΣΑΛΤΣΚΑΜΜΕΡΓΚΟΥΤ - ΣΑΛΤΣΜΠΟΥΡΓΚ

Πρόγευμα και ημέρα αναχώρηση για την ημερήσια εκδρομή στο μαγευτικό Σάλτσμπουργκ, τη γενέτειρα πόλη του Μότσαρτ. Μετά από μία θαυμάσια διαδρομή, τμήμα της οποίας διέρχεται από την εντυπωσιακή περιοχή των Λιμνών της Salzkammergut, θα φτάσουμε στο γραφικό Σάλτσμπουργκ. Εδώ θα περάσουμε από τους κήπους του ανακτόρου Μίραμπελ και τον ποταμό Salzach. Διασχίζοντας τα σοκάκια της πόλης θα επισκεφτούμε το σπίτι του Μότσαρτ. Κατόπιν θα περιηγηθούμε στο Δημαρχείο, τον Καθεδρικό Ναό της πόλης και το Αβαείο του Αγ. Πέτρου. Χρόνος ελεύθερος για καφέ και βόλτα στα γραφικά δρομάκια του ιστορικού κέντρου με τις μεσαιωνικές καμάρες και τις περίτεχνες προσόψεις. Όσοι επιθυμούν μπορούν να ανέβουν (με το τρενάκι) στο μεσαιωνικό κάστρο Hohensalzburg, που αποτελεί το βασικότερο αξιοθέατο της πόλης. Πρόκειται για το μεγαλύτερο και καλύτερα συντηρημένο κάστρο της κεντρικής Ευρώπης του 11ου αιώνα. Είναι το σήμα κατατεθέν της πόλης και φαίνεται κυριολεκτικά από παντού, εφόσον είναι χτισμένο στα 119 μέτρα, απ’ όπου και μπορείτε να θαυμάσετε την πόλη από ψηλά, το ποτάμι που τη διασχίζει και την ευρύτερη περιοχή των Άλπεων, με τις χιονισμένες κορυφές. Μαγευτική η εικόνα! Το βράδυ επιστροφή στη Βιέννη

4η ΗΜΕΡΑ: ΒΙΕΝΝΗ-ΠΡΟΑΙΡΕΤΙΚΗ ΕΚΔΡΟΜΗ ΣΤΗΝ ΜΠΡΑΤΙΣΛΑΒΑ

Πρόγευμα και προαιρετικά θα αναχωρήσουμε για την πρωτεύουσα την Σλοβακίας , την Μπρατισλάβα . Φθάνοντας θα δούμε το κάστρο της πόλης να δεσπόζει στον λόφο, όπως επίσης να περιηγηθούμε , στην Παλιά πόλη, με τον καθεδρικό του Αγίου Μαρίνου, το Αρχιεπισκοπικό Μέγαρο, το Εθνικό μουσείο ,το Εθνικό Θέατρο και την Εθνική Πινακοθήκη. Ελεύθερος χρόνος στην Παλιά πόλη και το απόγευμα επιστροφή στην Βιέννη

5η ΗΜΕΡΑ: ΒΙΕΝΝΗ – ΒΙΕΝΝΕΖΙΚΑ ΔΑΣΗ – ΜΑΓΙΕΡΛΙΝΓΚ - ΜΠΑΝΤΕΝ – ΠΤΗΣΗ ΓΙΑ ΤΗΝ ΑΘΗΝΑ

Πρωινό στο ξενοδοχείο μας και στη συνέχεια αναχωρούμε για τα περίχωρα της Βιέννης, τα περίφημα Βιεννέζικα Δάση. Πρώτα θα επισκεφθούμε το μοναστήρι του Τιμίου Σταυρού το Xαϊλιγκενκρόιτς. Κατόπιν στην τοποθεσία Mάγιερλινγκ, θα δούμε το άλλοτε κυνηγετικό περίπτερο των Αψβούργων, γνωστό από τη θλιβερή ιστορία της αυτοκτονίας του πρίγκιπα Ροδόλφου, τελευταίου διάδοχου του Θρόνου και της Μαρίας Bετσέρα και τέλος θα κλείσουμε την εκδρομή μας με επίσκεψη και γνωριμία της γνωστής λουτρόπολης Mπάντεν. Χρόνος ελεύθερος. Στη συνέχεια μεταφορά στο αεροδρόμιο για την πτήση της επιστροφής στην Αθήνα.

ΠΕΡΙΛΑΜΒΑΝΟΝΤΑΙ:

|  |  |
| --- | --- |
| * Αεροπορικά εισιτήρια Αθήνα –Βιέννη– Αθήνα με απευθείας πτήσεις Austrian Airlines * 1 αποσκευή 23 κιλών και μία χειραποσκευή έως 8 κιλά ανά επιβάτη * Μεταφορές από και προς τα αεροδρόμια * 4 διανυκτερεύσεις στη Βιέννη σε ξενοδοχείο 4\* με πρωινό * Ξενάγηση στην Βιέννη με ελληνόφωνο ξεναγό * Ολοήμερη εκδρομή στο Σάλτσμπουργκ * Εκδρομή στα Βιεννέζικα Δάση – Μάγιερλινγκ - Μπάντεν | * Ελληνόφωνος συνοδός – Ξεναγός. * Ταξιδιωτική ασφάλεια αστικής ευθύνης. * Ενημερωτικά έντυπα. * Φ.Π.Α |

ΔΕΝ ΠΕΡΙΛΑΜΒΑΝΟΝΤΑΙ:

* Φόροι αεροδρομίων (200 €).
* Είσοδοι μουσείων, ανακτόρων και στα διάφορα αξιοθέατα.
* Ό,τι αναφέρεται ως προαιρετικό ή προτεινόμενο και ό,τι ρητά δεν αναγράφεται στα περιλαμβανόμενα.

*Σημείωση:*Οι ξεναγήσεις, εκδρομές, περιηγήσεις είναι ενδεικτικές και δύναται να αλλάξει η σειρά που θα πραγματοποιηθούν.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **ΤΙΜΟΚΑΤΑΛΟΓΟΣ & ΑΝΑΧΩΡΗΣΕΙΣ ΠΡΟΓΡΑΜΜΑΤΟΣ** | | | | | | | | |
| **ΠΕΡΙΟΔΟΣ** | **ΔΙΑΡΚΕΙΑ** | **ΑΝΑΧΩΡΗΣΕΙΣ** | **ΠΤΗΣΕΙΣ** | **ΞΕΝΟΔΟΧΕΙΑ** | **ΤΙΜΕΣ ΚΑΤΆ ΑΤΟΜΟ** | | | |
| **ΕΝΗΛΙΚΑΣ ΣΕ ΔΙΚΛΙΝΟ** | **ΕΠΙΒ/ΥΝΣΗ ΜΟΝ/ΝΟΥ** | **ΠΑΙΔΙ 2-12 ΣΕ EXTRA ΚΡΕΒΑΤΙ** | **ΦΟΡΟΙ ΑΕΡ.** |
| **PRE CHRISTMAS** | **5 Ημέρες** | **08-12/12**  **15-19/12** | **OS 804 ATH 07:15 - VIE 08:30 OS 803 VIE 22:05 - ATH 01:10** | **BW AMEDIA PLUS 4\*** | **595 €** | **220 €** | **495 €** | **200 €** |